Κωνσταντίνος Παπασπύρου

Ο Κωνσταντίνος Παπασπύρου (1913 - 31 Ιανουαρίου 1982), του Σπυρίδωνα, ήταν Έλληνας πολιτικός και βουλευτής.
 Βιογραφία 
Γεννήθηκε το 1913 ή το 1914. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 88, αρ. 920). Εργάστηκε στην Αστυνομία. Μετά την αποστρατεία του ασχολήθηκε με τα κοινά.

Εξελέγη τρεις φορές βουλευτής Ευρυτανίας με την Ένωση Κέντρου, το 1961, το 1963 και το 1964. Ήταν υποψήφιος βουλευτής Ευρυτανίας με την Ένωση Κέντρου-Νέες Δυνάμεις στις εκλογές του 1974 και έλαβε 2.096 ψήφους χωρίς να εκλεγεί.ΕΚΛΟΓΕΣ 1974 - ΟΙ 1.438 ΠΟΛΙΤΕΥΤΕΣ , 1-5-2012, ανάκτηση 22-8-2015.

Παντρεύτηκε τη Μαίρη Κ. Παπασπύρου και απέκτησαν παιδιά.

Απεβίωσε σε ηλικία 69 ετών το 1982 και κηδεύτηκε την 1η Φεβρουαρίου από τον ιερό ναό των Αγίων Θεοδώρων στο Πρώτο Νεκροταφείο Αθηνών.Κοινωνικά, Τα Νέα, φύλλο 1-2-1982, σελ. 9.

 Παραπομπές 

Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με την Ένωση Κέντρου